Diari Oficial de la Generalitat Valenciana


Sumari del DOGV 4171, del 18-01-2002 (2002/317)

Informació pública del programa d'actuació integrada del sector residencial denominada unitat d'execució Avinguda de Bellús, segons el Pla General d'Ordenació Urbana de Moixent.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4171

Data del DOGV
:   18-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/317


Organisme emissor
:   Agrupació d'Interés Urbanístic Avinguda Bellus

Tipus de document
:   Anunci

Informació pública del programa d'actuació integrada del sector residencial denominada unitat d'execució Avinguda de Bellús, segons el Pla General d'Ordenació Urbana de Moixent. [2002/Q317]
  
Als efectes previstos en la Llei 6/1994, Reguladora de l'Activitat Urbanística, pose en coneixement dels possibles interessats o afectats el següent:
  
Primer
  
Que l'Agrupació d'Interès Urbanístic Avinguda de Bellús ha formulat una proposta de programa d'actuació integrada del sector residencial unitat d'execució Avinguda de Bellús, segons el Pla General d'Ordenació Urbana de Moixent, a l'empara del que preveu l'article 48 de la citada llei. Dita proposada està formada pels projectes de programa, programa d'actuació integrada, projecte d'urbanització i projecte de reparcel·lació, del denominat sector unitat d'execució Avinguda de Bellús.
  
Segon
  
D'acord amb el que estableix l'article 48.1.c en relació amb l'article 46 de la Llei 6/1994, de 15 de novembre, de la Generalitat Valenciana (LRAU), se sotmet a la informació pública, pel termini de vint (20) dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana.
  
Tercer
  
Es fa constar que durant aquest període, els interessats en aquest procediment podran formular qualssevol al·legacions que els convinguen segons dret, així com altres alternatives tecnicoeconòmiques, en aquest últim cas, es presentaran durant els cinc dies següents al venciment del termini anterior. Aquests terminis es prorrogaran per 20 dies addicionals, si durant els 10 primers d'informació publica alguna persona es comprometera a presentar una alternativa tècnica substancialment distinta a l'inicial i prestara caució d'això en la quantia que reglamentàriament es determine. En aquest cas, la pròrroga es farà constar en l'expedient i es notificarà als qui, per desconéixer-la, presenten pliques prematurament.
  
Quart
  
Qualsevol interessat podrà consultar l'expedient en la Notaria de la senyora Yolanda Ferrús Grau, síta al carrer de la Concòrdia, número 3, 2n, 3a, de Moixent, els dies hàbils, en horari de 10.00 hores a 14.00 hores. Igualment, es fa constar que qualsevol persona podrà comparéixer en la dita notaria per a obtindre una còpia de l'acta de protocol·lització del programa i dels documents que s'hi acompanyen o sol·licitar que se li hi exhibisca.
  
Cinqué
  
La referida documentació, així com l'expedient administratiu, es podrà consultar a l'Ajuntament de Moixent, en els dies hàbils.
  
Sisé
  
L'acte d'obertura de pliques tindrà lloc al següent dia hàbil a la conclusió del termini per a presentar-les.
  
Simultàniament, es procedeix a remetre avís del present anunci als domicilis fiscals dels titulars cadastrals i registrals, d'acord amb el que estableix l'article 46.3. Sense perjudici d'això i d'acord amb el que disposa l'article 59.4 de la Llei 30/1992 (LPAC), per mitjà del present anunci, i perquè servisca de notificació als titulars cadastrals amb domicili desconegut o dels qui no consta el seu domicili d'acord amb la informació que consta al Cadastre.